**Οι λόγοι αναζήτησης του Θεού.**

**Γιατί ο Χριστιανισμός είναι η μόνη αληθινή θρησκεία.**

**Η αλλαγή του ανθρώπου μέσω της πίστης του.**

**Γιατί η αξία της πίστης είναι τεράστιας και μείζονος σημασίας για τον άνθρωπο.**

**Η θέση της προσευχής στον άνθρωπο.**

**Ο Αληθινός Θεός.**

Με την δύναμη της πίστης δεν προστατευόμαστε μόνο από διάφορες κακές πράξεις που θέλουμε να κάνουμε. Το βασικότερο είναι ότι έρχεται η Χάρη Του Θεού μέσα μας, όταν εμπιστευόμαστε και αγαπάμε τον Θεό.

Τότε αυτή η Χάρη δρα μέσα μας, ενεργοποιεί τις δυνάμεις της ψυχής μας και τις κατευθύνει στο «γενηθήτω το θέλημά Σου», δηλαδή στην υπα­κοή στο θέλημα του Θεού. Κι εμείς έχομε εμπιστοσύνη στον Θεό και γι’ αυτό τον υπακούμε και λέμε το «γενηθήτω το θέλημά Σου», επειδή γνωρί­ζουμε πάρα πολύ καλά ότι για μας εργάζεται, για την δική μας Σωτηρία. Αυτός ο Θεός, που παράτησε τον Θρόνο Του για να βοηθήσει τον άν­θρωπο, δεν μπορεί να είναι άλλος από τον Δημιουργό του ανθρώπου, δεν μπορεί να είναι άλλος από τον Αληθινό Θεό.

Έτσι, όταν έρθει η Χάρη του Θεού μέσα μας, αλλάζει όλος ο ψυχολογι­κός χάρτης των δυνάμεων της ψυχής μας.

Γι’ αυτό η πίστη είναι τόσο φοβερή και τόσο ισχυρή, επειδή όταν με την θέλησή μας αποδεχόμαστε την Χάρη του Θεού μέ­σα μας, αυτή αναλαμ­βάνει δράση εναντίον των δυνάμεων του κακού εαυτού μας.

Και η πρώτη δουλειά της Χάρης του Θεού μέσα μας είναι να δια­χωρίσει τον καλό από τον κακό εαυτό μας, και συγχρόνως να απομο­νώσουν τον κακό εαυτό μας και το σύνολο των δυνάμεων του αρχικά, ενώ στην συνέ­χεια να εξουδετερώσει αυτόν τον κακό εαυτό μας, σαν να λέμε να εξουδε­τερώσει αυτήν την …ωρολογιακή ψυχική βόμβα που απειλεί την ζωή μας. Γιατί, ο κακός ο εαυτός μας είναι αυτός που μας α­πειλεί από μέσα μας.

Παράδειγμα:

Πρόκειται να κάνουμε μια μικρή εγχείρηση που είναι αναγκαία, γιατί αλλιώς θα πεθάνουμε. Πρέπει να βγάλουμε την σκωληκοειδίτιδα.

Φοβόμαστε και ταραζόμαστε, επειδή δεν γνωρίζουμε τι θα συμβεί.

Κι αν αφήσουμε στον εαυτό μας να πάρει την απόφαση αρχίζουμε έ­ναν εσωτερικό πόλεμο, επειδή ακριβώς ενεργούν αυτές οι δυνάμεις του κακού μέσα μας και μας απειλούν.

Αυτές μας λένε να μη κάνουμε εγχείρηση, επειδή κινδυνεύουμε να πε­θάνουμε, επειδή θα πάθουμε ετούτο, επειδή θα πάθουμε εκείνο. Κι όσο εμείς ακούμε και αφηνόμαστε στο άκουσμα αυτών των δυνάμεων τόσο πιο πολύ αυτές αποθρασύνονται, οπότε στο τέλος δεν θέλουμε να κάνου­με την εγχείρηση και κινδυνεύουμε να πεθάνουμε.

Αν δηλαδή αφεθούμε στον κακό εαυτό μας δεν πρόκειται να πάρουμε απόφαση να κάνουμε τίποτε και κινδυνεύουμε άμεσα.

Αυτός ο κακός εαυτός μας εδώ είναι πρόβλημα. Δεν μας αφήνει να ε­νεργήσουμε σωστά και να αποβάλλουμε το απόστημα.

Κι εν τω μεταξύ, βρίσκει ευκαιρία και μας φοβίζει, μας τρομάζει, δεν μας αφήνει ούτε να κοιμηθούμε το βράδυ από τον φόβο μας.

Εδώ εμείς λέμε ότι πρέπει να κλείσουμε τα «αυτιά» μας στις απειλές του κακού εαυτού μας και να κάνουμε αυτό που πρέπει.

Έλα όμως που δεν μπορούμε από μόνοι μας να το κάνουμε και προ­σπα­θούμε να μας πει ο γιατρός καμιά καλή κουβέντα. Και καλά αν βρε­θεί κα­νένας καλός γιατρός. Αν όμως βρεθεί κανένας «αδιάφορος» για­τρός και μας αφήσει να πάρουμε μόνοι μας την απόφαση τότε είναι που αυξάνεται ο πόλεμος μέσα μας, επειδή πράγματι οι δυνάμεις του κακού επιτίθενται και μας απειλούν άμεσα.

Πρέπει να τρέξουμε σε ψυχολόγους, σε άλλους για να μας μπορέσουν να μας πείσουν να κάνουμε την επέμβαση κ.λπ., κ.λπ.

Είναι υπαρκτός, λοιπόν, ο κακός εαυτός μας και οφείλεται σε δυνά­μεις. Γιατί αν δεν υπήρχαν αυτές οι δυνάμεις του κακού μέσα μας θα σκεπτό­μασταν μόνον θετικά, μόνον καλά και δεν θα είχαμε ούτε δισταγ­μούς, ούτε διλήμματα, ούτε άλλες συγχύσεις και αμφιβολίες.

Τότε θα ήταν ίσια η ζωή μας, χωρίς να επηρεάζεται από μέσα μας χω­ρίς να βάλλεται από εμάς τους ίδιους, αφού βάλλεται από το σύνολο των κα­κών δυνάμεων που υπάρχουν και ενεδρεύουν συνέχεια μέσα στην ψυχή μας.

Αυτές οι δυνάμεις του καλού αλλά και του κακού μέσα μας, μπορούν και ενεργούν αυτόνομα, μπορούν και ενεργούν από μόνες τους, επειδή α­κριβώς υπάρχουν εκεί στην ψυχή μας και είναι πνευματικές δυνάμεις.

Είναι αόρατες δυνάμεις και δεν φαίνονται, όπως π.χ. η αγάπη, η ανε­ξι­κακία κ.λπ. (καλές δυνάμεις) ή το μίσος, ο φθόνος κ.λπ. (κακές δυνά­μεις).

Το σύνολο λοιπόν των καλών αλλά και των κακών δυνάμεων αποτε­λούν υπαρκτό σύνολο δυνάμεων πνευματικών που υπάρχει μέσα μας, εί­ναι κα­θαρές πνευματικές δυνάμεις ή είναι άϋλες δυνάμεις και ονομάζο­νται υπο­συνείδητο του ανθρώπου.

Αυτές λοιπόν οι δυνάμεις του υποσυνείδητου ενεργούν από μόνες τους, όπως αντίστοιχα λειτουργεί το αυτόνομο αναπνευστικό σύστημα του αν­θρώπου, και επηρεάζουν σημαντικότατα την ζωή του ανθρώπου, επειδή η όποια απόφασή μας έχει να κάνει με το μέτρο και την έκταση των δυνά­μεων που μπορούμε να διαθέσουμε, κι αυτό εξαρτάται κι έχει να κάνει με την ισχύ αυτών των δυνάμεων που διαθέτουμε μέσα μας και α­ποτελούν το υποσυνείδητο.

Η διαφορά μεταξύ ψυχής και υποσυνείδητου είναι ότι πρόκειται για το ίδιο σύνολο δυνάμεων που όμως όταν ενεργούν χωρίς να το θέλουμε, π.χ. σε ώρα ύπνου κ.λπ., τότε αυτές οι αυτόνομες, αυτές οι αυτόβουλες ενέρ­γειές τους αποτελούν την έκφρασή τους που λέγεται υποσυνείδητο.

Κι αυτό το υποσυνείδητο βρίσκει την ευκαιρία και ενεργεί, λειτουρ­γεί, όταν το σώμα μας είναι σε κατάσταση μεγάλης κούρασης, σε κατά­σταση ύπνου και γενικά μη ηρεμίας ή όταν δεν μπορεί να ενεργήσει, γιατί και στον ξύπνιο του ο άνθρωπος μπορεί να δέχεται απειλές και «επιδρο­μές» των δυνάμεων του υποσυνείδητου.

Αν ο άνθρωπος δεν ενεργήσει άμεσα ή αν δεν ξυπνήσει τότε αυτές οι δυνάμεις του φέρνουν μπροστά του όχι απλές καταστάσεις ταραχής και σύγχυσης με­γάλης και του θολώνουν το μυαλό, εφόσον τις αφήσει να ε­νεργούν, αλλά του φέρνουν μπροστά του και άλλες ισχυρότερες δυνάμεις που παραπέ­μπουν σε ενεργά «φαντάσματα», στους λεγόμενους δαίμονες.

Βλέπει δηλαδή τότε στον ύπνο του, ή ακόμη και στον ξύπνιο του (π.χ. όταν είναι να εισαχθεί στο χειρουργείο ή είναι σε προθανάτια κατάσταση ή είναι πολύ-πολύ κουρασμένος κ.λπ.), βλέπει τότε …δαίμονες ή όπως τους ονομάσαμε υπαρκτά φαντάσματα. Αυτά άκουγα να τα λένε μεταξύ τους δύο γιατροί αναισθησιολόγοι στο διάδρομο του νοσοκομείου, σε πα­ρόμοιες καταστάσεις, πριν δηλαδή γίνει το χειρουργείο για σειρά αν­θρώ­πων.

Κι αυτό έχει να κάνει, επειδή οι δυνάμεις αυτές του κακού εαυτού μας συνδέονται με τους δαίμονες αυτούς, γιατί διαφορετικά δεν θα έρχονταν αυτοί μπροστά μας, όπως στις παραπάνω καταστάσεις.

Κι οι δαίμονες αυτοί ενεργούν αντίθετα από το καλό του ανθρώπου, τον πολεμούν, τον θέλουν να βρίσκεται όμηρος στα χέρια τους, να βρί­σκεται συνέχεια μέσα σε κατάσταση δυστυχίας και κακού. Γι’ αυτό αν ο άνθρω­πος δεν κλείσει τα αφτιά του στον κακό εαυτό του, ούτε εγχείρηση πρό­κειται να κάνει, αλλά ούτε και να σωθεί έστω σωματικά προς το πα­ρόν.

Επειδή όμως οι δυνάμεις του κακού είναι σύμφυτες με τις δυνάμεις του καλού μέσα μας και ο άνθρωπος δεν μπορεί να πολεμήσει τον ίδιο τον εαυτό του, κι αυτό θα ήταν σκέτη τρέλα και «αυτοκτονία», γι’ αυτό κα­λούμε τις δυνάμεις του καλού, καλούμε τον Θεό να μας δώσει δύναμη να αντιμετωπίσουμε αυτές τις δύσκολες καταστάσεις.

Τότε καταφεύγουμε στην προσευχή.

Η προσευχή μας εδώ είναι απαραίτητη για την ίδια την ζωή μας επειδή αυτή αποτελεί την επικοινωνία μας με τον Θεό.

Ζητούμε βοήθεια από τον Θεό.

Από ποιόν Θεό όμως;

Εδώ αρχίζει να περιπλέκεται η δουλειά, επειδή πολλά θρησκεύματα ε­παγγέλλονται το καλό και τον αληθινό Θεό.

Βέβαια, υπάρχει και η άλλη μερίδα ανθρώπων που απορρίπτουν την ύ­παρξη δυνάμεων του καλού και του κακού, απορρίπτουν την ύπαρξη ψυ­χής, απορρίπτουν την ύπαρξη υποσυνείδητου. Όμως αυτοί εθελοτυ­φλούν και κανείς δεν μπορεί να τους αποτρέψει τον «στρουθοκαμηλι­σμό» τους, επειδή είναι επιλογή τους να επιλέγουν πως θέλουν να ζή­σουν, δηλαδή: θέλουν να ζήσουν με την ψυχή τους, ή αποκομμένα από αυτήν; Μερικοί επίσης δέχονται περιορισμένο αριθμό δυνάμεων της ψυ­χής, όπως την α­γάπη και ό,τι τους συμφέρει επειδή εξυπηρετούν τον μι­κρόκοσμο γύρω τους…

Στην ουσία όμως υπάρχουν οι δυνάμεις της ψυχής, γιατί απλά αυτές εί­ναι αντίθετες μεταξύ τους, είναι δυνάμεις καλού και κακού, και αν τις α­φήσουμε θα έχουμε εμπόλεμη κατάσταση μέσα μας, σύγχυση και ταρα­χή, όπως τις βιώνουμε καθημερινά σχεδόν σε πολλές περιπτώσεις, ή μπορεί να έχουμε τύψεις κ.λπ. που όλα αυτά είναι σημεία και αποδείξεις ύπαρξής των.

Έτσι, όπως είπαμε πιο πάνω, εδώ αρχίζει να περιπλέκεται η δουλειά, επειδή πολλά θρησκεύματα επαγγέλλονται το καλό και τον αληθινό Θεό.

Να σχολιάσουμε όμως επιγραμματικά τα εξής:

Τίθεται επίσης το θέμα-ερώτημα: γιατί να καταφύγουμε στον Θεό με την προσευχή μας.

Η απάντηση είναι η εξής:

Όταν προσευχόμαστε στον Θεό, (ο καθένας μπορεί να το δοκιμάσει) αισθανόμαστε ότι μετά από επίμονη και ικετευτική προσευχή παίρνουμε δυνάμεις. Αυτές οι δυνάμεις μας ενισχύουν, γιατί βλέπουμε να αυξάνο­νται οι δυνάμεις του καλού μέσα μας, βλέπουμε τον εαυτό μας να ηρεμεί, γιατί ενεργούν ακριβώς αυτές οι δυνάμεις του Θεού που επικαλούμαστε μέσα μας. Αυτή γενικά η επαναφορά μας σε καταστάσεις καλές, είναι σημάδια ότι προέρχονται από την επέμβαση του Θεού που επικαλούμα­στε, εξηγή­σαμε όταν τον επικαλούμαστε αληθινά και ικετευτικά (=χωρίς επάρσεις και εγωισμούς).

Αυτό, αυτή την δύναμη της προσευχής μας προς τον Θεό, ο καθένας την γνωρίζει επειδή ακριβώς ο καθένας μπορεί να παίρνει τέτοιες δυνά­μεις μέσα του μέσω της προσευχής.

Επομένως, ο άνθρωπος κατ’ αρχήν δέχεται την ύπαρξη του Θεού, ε­πειδή από μόνος του βλέπει ότι πάει πολύ καλύτερα όταν προσεύχεται στον Θεό.

Το ερώτημα όμως παραμένει:

Σε ποιόν Θεό απευθύνεται; Κι αυτό το λέμε επειδή «κυκλοφορούν»-υ­πάρχουν πολλοί θεοί. Γιατί αν δεν απευθύνεται στον σωστό Θεό, μπο­ρεί μεν να παίρνει δυνάμεις που του φαίνονται καλές στην αρχή, μπορεί να τον «εξαπατήσει» ο ίδιος ο θεός του, και στην συνέχεια να τον «δέ­σει» αφού έρθει προς αυτόν και να του κάνει την ζωή του πολύ δύσκολη. Με άλλα λόγια ενεδρεύει και ελλοχεύει να πέσει θύμα ο άνθρωπος της λάθος πίστης του.

Κι αυτό είναι το θέμα που είναι προς έρευνα.

Ποια είναι η σωστή πίστη, ή αλλιώς ποιος είναι ο αληθινός θεός-θεοί;

Βλέποντας όμως ο άνθρωπος τις διάφορες θεωρίες και τις συγχύσεις που υπάρχουν στον περίγυρό του, διστάζει να αποφασίσει, διστάζει να τρέξει για βοήθεια στον Θεό, επειδή δεν γνωρίζει ποιος είναι ο αληθινός Θεός.

Από πρώτης όψης όμως οι δυνάμεις του κακού μέσα μας, όπως είπαμε και πιο πάνω, έχουν συμφέρον να υπάρχει και να συντηρείται αυτή η σύγ­χυση στον περίγυρό μας επειδή ακριβώς δεν θέλουν να αποκαλύπτο­νται, γιατί θα διωχθούν από τους ανθρώπους και …κινδυνεύουν. Γι’ αυτό και συντηρούν την σύγχυση και τα είδωλα που …κυκλοφορούν.

Ο λόγος που ο άνθρωπος δεν μπορεί να πολεμήσει από μόνος του το κακό, είναι ότι αυτό είναι οργανικά δεμένο με αυτόν. Αυτό σημαίνει δη­λαδή ότι οι καθαρές πνευματικές δυνάμεις που υπάρχουν μέσα μας, απο­τελούν ενιαίο σύνολο με το ίδιο το σώμα μας και γι’ αυτό αυτές οι δυνά­μεις ονομάζονται και ψυχοσωματικές δυνάμεις.

Έτσι, π.χ. αν κάποιος έχει θυμό, έχει στεναχώρια, έχει θλίψη επειδή τον πρόσβαλε κάποιος άδικα και χωρίς αιτία, τότε αυτές οι δυνάμεις του κακού μέσα του τού προκαλούν προβλήματα, π.χ. αυξάνεται η πίεσή του, αυξά­νονται οι ταχυπαλμίες του κ.λπ. δηλαδή έχει οργανικά προβλήματα.

Τότε προκύπτει και το ερώτημα: «Πως μπορεί να θεραπευτούν αυτά τα σωματικά προβλήματα (π.χ. νευροπίεση ή ταχυπαλμίες του παραπάνω εί­δους-τύπου κ.λπ.) όταν εξακολουθεί να υφίσταται η αιτία που τα προκαλεί (π.χ. μπορεί να ξαναπροσβληθεί ο άνθρωπος αυτός άδικα από τον συνάν­θρωπό του για μια διαμάχη π.χ. μοίρασαν ένα οικόπεδο κ.λπ.), ή επίσης ότι αυτός ο άνθρωπος είναι ευάλωτος σε αυτού του είδους προβλήματα;». Άλλωστε ένας γιατρός, όταν κανείς έχει πίεση του δίνει τις εξής οδηγίες: «Μη τρως λιπαρά, μη τρως γαλακτοκομικά, μη τρως αυγά, μη τρως κόκ­κινο κρέας… και μη στεναχωριέσαι».

Όταν λοιπόν ο γιατρός είπε το «και μη στεναχωριέσαι», τον ρώτησε η γυναίκα: «πως μπορώ να μη στεναχωριέμαι, αφού ζω με τους ανθρώπους, είμαι παντρεμένη κι έχω ένα σωρό προβλήματα με τα παιδιά μου, με τη δουλειά μου κ.λπ.;»

Αυτό με άλλα λόγια διατυπώνεται και διαφορετικά, γενικότερα: «Πως μπορεί να προστατευθεί ο άνθρωπος από την στεναχώρια του;».

Ο άνθρωπος, όπως είπαμε, δεν μπορεί να προστατευθεί με τις δικές του δυνάμεις από αυτές τις επιθέσεις που δέχεται στο εσωτερικό του (στην ψυχή του εν προκειμένου), αφού όπως είπαμε ο ίδιος ο άνθρωπος δεν μπο­ρεί να πολεμήσει τον εαυτό του (γιατί αυτές οι κακές δυνάμεις όπως και οι καλές αποτελούν ένα ενιαίο ψυχοσωματικό σύνολο). Αν θε­λήσει και προ­σπαθήσει να στραφεί εναντίον του κακού εαυτού του, θα είναι μια λάθος κίνηση, αφού θα είναι αναγκασμένος να πολεμάει κάτι που στο τέλος θα τον οδηγήσει στον θάνατο. Κι αυτό γιατί αν πεις π.χ. να προστατευθείς π.χ. από τον μεγάλο θυμό για κάτι άδικο που σου έκαναν και σε πρόσβαλαν δημόσια, που ανεβάζει πίεση, ταχυκαρδίες, αρρυθμίες, κ.λπ. (να προστα­τευθείς απλά κι όχι να τον πολεμήσεις μέσα σου), θα ανοίξεις ένα σωρό άλλα μέτωπα και στο τέλος θα καταρρεύσεις, επειδή ακριβώς αυτές οι δυ­νάμεις είναι καθαρά πνευματικές δυνάμεις αφενός και αφετέρου επειδή δεν αντιμετωπίζονται με υλικά μέσα και με υλικές συνταγές. Οι υλικές συ­νταγές δεν λύνουν το πρόβλημα του θυμού, απλά αναστέλλουν την λει­τουργία του και την επίδρασή του στο σώμα, αλλά ο άνθρωπος εξακολου­θεί να είναι ευάλωτος και δεν του δίνουν λύση μόνο τα χαπάκια κ.λπ. Ο ψυχίατρος λέγει τότε ότι θα του δώσει ηρεμιστικά κ.λπ. που δρουν κατα­σταλτικά, προκαλούν καταστολή, ώστε να μη δέχεται πλήγματα που τον συνταράσσουν.

Άλλος γιατρός του συνιστά να αφήσει, να σταματήσει ό,τι σκέπτεται και γενικά να αφήσει τον πνευματικό κόσμο και να προσηλωθεί στην ύ­λη. Τότε παρατάει την ψυχή του να γίνει ό,τι θέλει, και αποποιείται από ό,τι αυτή έχει, χωρίς να γνωρίζει τις συνέπειες αυτής της πράξης του. Ό­ταν όμως περιορίζει έτσι την σκέψη και την ψυχή του μικραίνει πάρα πολύ πνευματικά ο άνθρωπος, δεν είναι στις σωστές διαστάσεις του, ενώ και η δράση της καταστολής τον περιορίζει ακόμη περισσότερο.

Βλέπουμε δηλαδή ότι δεν μπορεί κανείς να θεραπεύσει την αιτία του προβλήματός του, αφού δεν μπορεί να του «απομονώσει» τις κακές δυ­νά­μεις μέσα του ώστε αυτές να μη του επιτίθενται, να μη τον απειλούν.

Εδώ χρειάζεται και ο πνευματικός γιατρός, εκείνος δηλαδή ο γιατρός που μπο­ρεί να σου δώσει καθαρά πνευματικές δυνάμεις, οι οποίες θα κα­ταστεί­λουν και θα εξουδετερώσουν τέτοιες επιθέσεις προσβολής κ.λπ. που πο­νούν ψυχικά και στοιχίζουν στον άνθρωπο, επειδή μόνο με τα χαπάκια δεν έ­χουμε θεραπεία των ψυχικών παθήσεων (όχι των σωματικών τέτοιων, αλλά των ασθενειών που προέρχονται από τις καθαρά πνευματικές δυνά­μεις που προσβάλλουν τον άνθρωπο).

Επομένως, αν θέλουμε να κρίνουμε και να ψάξουμε ποιος Θεός ή ποιοι θεοί είναι ο Αληθινός (αληθινοί), αυτός (αυτοί) πρέπει να έχει (έχουν) τα εξής χαρακτηριστικά:

1) Πρέπει να είναι καθαρό Πνεύμα (ή πνεύματα επί πολλών θεών), αφού οι δυνάμεις αυτές που χρειαζόμαστε και επικαλούμαστε να πάρου­με με την προσευχή μας είναι καθαρά πνευματικές δυνάμεις, γιατί μόνον με αυ­τές μπορούμε να σώσουμε τον ίδιο τον εαυτό μας.

Με βάση αυτό απορρίπτουμε όλες τις θρησκείες που δίνουν προτεραι­ό­τητα στα υλικά αγαθά.

2) Οι δυνάμεις της ψυχής του ανθρώπου που είναι κακές, δεν αποχωρί­ζονται από τον άνθρωπο και δεν διαχωρίζονται με τίποτε ό,τι κι αν χρη­σι­μοποιήσει ο άνθρωπος για να τις διώξει, επειδή αποτελούν ένα όλο, μια ολότητα με το σώμα μας κι αποτελούν τις λεγόμενες ψυχοσωματικές δυ­νάμεις.

Επομένως, λόγω του ότι οι δυνάμεις της ψυχής μας που είναι κακές εί­ναι ενωμένες με το ίδιο το σώμα μας σε ένα όλο, πρέπει ο αληθινός Θεός (θεοί) να μπορούν να ξεχωρίσουν τον καλό εαυτό μας από τον κακό εαυ­τό μας, και να διαχωρίσουν αυτόν, ώστε να απομακρύνει τον κακό εαυτό μας. Μό­νον έτσι θα γίνουμε καλοί και θα σωθούμε.

Πως όμως μπορεί να γίνει αυτό; Με ποιόν τρόπο μπορεί να γίνει αυτό, αφού εμείς μέσα μας φέρουμε τον κακό εαυτό μας σε μια ολότητα ενω­μένο με τον καλό εαυτό μας;

Ο μόνος τρόπος για να γίνει αυτό είναι να έρθει ο ίδιος ο Θεός και να μείνει και να εργαστεί συγχρόνως μέσα μας.

Αυτός, δηλαδή, ο Θεός αν δεν έρθει μέσα μας, δεν μπορεί να γίνει ο διαχωρισμός των δυνάμεων του καλού από τις δυνάμεις του κακού που εμείς φέρουμε σύμφυτα, από την γέννησή μας δηλαδή.

Επομένως, λέμε ότι μόνον αν ο Θεός έρθει μέσα μας μπορεί να μας σώ­σει.

Επομένως, προκύπτει το συμπέρασμα ότι για να έρθει ο Θεός μέσα μας πρέπει να γίνει άνθρωπος, να πάρει σάρκα και αίμα και επιπλέον να πάρει ψυχή ανθρώπου. Μόνον τότε μπορεί να «χωρέσει» μέσα μας μι­κραίνοντας ο ίδιος για χάρη μας αφενός, αλλά και μένοντας μέσα μας ως κανονικός άνθρωπος αφετέρου.

Τέτοια περίπτωση Θεού που να γίνει και αληθινός-πλήρης άνθρωπος και να μπορεί να έρχεται μέσα μας μόνον στον Χριστιανισμό βλέπουμε.

3) Ο Θεός, τέλος είναι και δημιουργός, με την έννοια ότι κάποιος δη­μιούργησε όλη την πλάση, όλη την φύση, όλον τον κόσμο. Κι αυτό το λέμε επειδή οι επιστήμονες, κυρίως, γνωρίζουν ότι σε όλο το σύμπαν (μακρό­κοσμο), αλλά και σε όλο τον μικρόκοσμο ισχύουν οι μαθηματικοί νόμοι και οι νόμοι της φυσικής.

Το ότι δηλαδή όλα έχουν καταπληκτική ακρίβεια, αυτό δηλώνει τον Δη­μιουργό τους. Κι επειδή όλα είναι κάτω από τους ίδιους νόμους, αυτό ση­μαίνει ότι Ένας είναι ο Δημιουργός Τους, αφού όλα τελούν από τους ίδιους νόμους, τόσο ο μακρόκοσμος όσο και ο μικρόκοσμος.

Πόση κατάπληξη μας προκαλεί ότι η γη μας περιστρέφεται γύρω από τον ήλιο και σε 365 μέρες σχεδόν θα κάνει μια πλήρη περιστροφή και θα σταθεί στο ίδιο ακριβώς σημείο που βρίσκονταν πριν ακριβώς από 365 μέρες, παρότι κινείται με τεράστια ταχύτητα, παρότι περιστρέφεται και γυρνάει σαν στην σβούρα, παρότι εξασκεί έλξεις και με την σελήνη και με άλλους πλανήτες κ.λπ.! Βλέπουμε και τους γαλαξίες πόσο όμορφα στέκο­νται και αλληλεπιδρούν με την βαρύτητά τους, την οποία ακόμη δεν γνω­ρίζουμε καλά-καλά (γιατί βαρύτητα δεν είναι μόνον ένα σώμα να έλκει ένα άλλο, αφού η γη μας θα έπεφτε πάνω στον ήλιο, η σελήνη θα έπεφτε πάνω στην γη μας κ.λπ.) και οι οποίοι γαλαξίες ισορροπούν τέ­λεια και δημιουρ­γούν συγκροτήματα ολόκληρα, ή όταν βλέπουμε τους αστερισμούς κ.λπ., πόσο θαυμάσια είναι όλα αυτά και μόνον τυχαίο δεν είναι όλο το σύμπαν! Βλέπουμε τέλος και τον ίδιο τον εαυτό μας, πόσα εκατομμύρια κύτταρα «έμαθαν» να συνεργάζονται για να δημιουργήσουν άλλα το συκώτι, άλλα την καρδιά μας κ.λπ. κι εμείς δεν γνωρίζουμε κα­λά-καλά πως λειτουργούν αυτά και που βρίσκει τόση δύναμη η καρδιά μας και χτυπάει τόσα χρόνια συνέχεια, ασταμάτητα και δεν υπακούει σ’ εμάς, κ.λπ. κ.λπ.!

Επομένως, μιλάμε για Έναν Θεό και όχι για πολλούς θεούς. Αυτό ση­μαίνει ότι όλες οι θρησκείες που έχουν πολλούς θεούς, είναι αβάσιμες, κι επομένως απορρίπτουμε αυτές.

Η θέση ότι το κάθε πράγμα είναι θεός, π.χ. το ποτάμι, το φεγγάρι, η θάλασσα του Ποσειδώνα, ο κεραυνός του Δία κ.λπ. δεν έχουν καμιά βά­ση και καμιά τεκμηρίωση. Η αρχαία ελληνική θρησκεία μπορεί να προ­σέγ­γισε περισσότερο από κάθε άλλη θρησκεία τον άνθρωπο δίνοντας αν­θρώ­πινα χαρακτηριστικά στους θεούς της, αλλά η αλήθεια είναι αλλού.

Επίσης, στον Ινδουισμό βλέπουμε να έχουμε «πολλές ζωές», άρα θα ζή­σουμε καλύ­τερα κάποτε. Αν κάποιος από μας νομίζει ότι θα ζήσει και στην συνέχεια στην επόμενη ζωή δεν νομίζω ότι αυτό απηχεί κάπου μέσα μας, γιατί θα ήταν πανανθρώπινη αυτή η θέση (όπως άλλωστε η θέση ότι υπάρ­χει Θεός είναι πανανθρώπινη). Είναι κι αυτό, ίσως, μια παρηγοριά για να εξαπατούμε τους εαυ­τούς μας όταν κάνουμε πολλές πονηριές και αμαρ­τίες, επειδή ελπίζουμε στην επόμενη ζωή να απολαύσουμε καλύτε­ρα τα πράγματα, όπως π.χ. οι πίθηκοι και οι αγελάδες που θεωρούνται ιερά ζώα.

4) Από τις θρησκείες που έχουν Έναν Θεό, τις μονοθεϊστικές, γνωρί­ζουμε τον Χριστιανισμό, τον Ιουδαϊσμό και τον Μωαμεθανισμό.

Ας πάμε να κρίνουμε κι αυτές, στα βασικά τους χαρακτηριστικά:

Ο Χριστιανισμός έχει ως πρώτη του προτεραιότητα την αγάπη (Αγάπη ο Θεός ή αγαπήσεις Κύριον τον Θεό σου … και τον συνάνθρωπό σου σαν τον εαυτό σου).

Εδώ δεν έχουμε να πούμε επικριτικά τίποτε, αφού αν ο Θεός έπλασε τους ανθρώπους, τους έχει όλους παιδιά του και γι’ αυτό δεν θέλει να τους μισούμε και να τους καταφερόμαστε άσχημα. Είναι απόδειξη και βάση ότι ο Χριστιανισμός είναι η σωστή θρησκεία, αφού ο Θεός έχει όλον τον κό­σμο των ανθρώπων παιδιά του, κι Αυτός σημαίνει ότι είναι ο πλά­στης τους και ζητάει από εμάς να μη μισούμε τα παιδιά του, αφού Αυτός είναι ο Δη­μιουργός τους.

Πως αλλιώς μπορεί να γίνει λυτρωτής ο Θεός, γιατί (όπως εξηγήσαμε) ό,τι και να μας πει, ό,τι και να μας κάνει, αφού το κακό είναι σύμφυτο με το καλό μέσα μας, δημιουργώντας ένα ψυχοσωματικό πλέγμα-ολότητα, την οποία ό,τι και να κάνουμε, όποια εντολή και να ακολουθήσουμε δεν μπορούμε να απαλλαγούμε από αυτήν ως άνθρωποι;

Ως Θεός, λοιπόν, ο μόνος τρόπος για να μας απαλλάξει από τον κακό μας εαυτό είναι να έρθει ο ί­διος εκεί στον εαυτό μας και να μας σώσει, να μας λυτρώσει. Γιατί η ση­μασία της λέξης λύτρωσης δεν είναι αόριστη και γενική, αλλά είναι συ­γκεκριμένη: απαλλαγή των κακών του εαυτού μας. Αν δηλαδή συνεχί­ζουμε να φέρουμε τον κακό μας εαυτό κι αυτός να υπε­ρισχύει έναντι των καλού μας, και συνέχεια αυτός ο κακός εαυτός μας να οδηγεί εμάς, δεν μπο­ρούμε ούτε να απαλλαγούμε από το κακό, αλλά ούτε και σωθούμε.

Επειδή ο Θεός το θαύμα που θα επιτελούσε, ως Θεός, προκειμένου να μας καθαρίσει από το κακό μας ήταν να έρθει μέσα μας ο ίδιος, αφού ε­μείς είμαστε ανίκανοι να «επιβληθούμε» στον κακό εαυτό μας σε σημείο-βαθμό που να τον εξαχρηστεύσουμε χωρίς να υποστούμε σοβαρές και πολύ με­γάλες ψυχοσωματικές ζημιές, γι’ αυτό μας έδωσε ο Ίδιος, μέσα από το δικό του Σώμα και Αίμα, να έρχεται εκεί μέσα μας ο Ίδιος και να εργάζε­ται την σωτηρία μας. Εργαστήριο του Θεού γίνονται στο εξής οι ψυχές μας, εφόσον εμείς θέλουμε να τον ακολουθούμε.

Ο Θεός των Χριστιανών λοιπόν, ως Θεός της Αγάπης, είναι Αυτός που δίδαξε σε όλους την θυσία για τους άλλους, γιατί όπως είπε και οι ληστές και οι κλέφτες φροντίζουν και αγαπούν ο ένας τον άλλον. Το να αγαπήσεις όμως το πλάσμα του Θεού, τον κάθε άνθρωπο, εκεί δείχνεις την διαφορά σου από τους άλλους. Και τότε Αυτός δίνει την αμοιβή Του προς εμάς, κι αυτό μπορεί να το νιώσει ο καθένας μας όταν βοηθάει έναν μη γνωστό του, μη συγγενή-φίλο του, επειδή η αμοιβή αυτή έρχεται μέσα μας και είναι Δύναμη Ψυχής, είναι ενίσχυσή μας πολύ μεγάλη, την οποία κανείς άλλος δεν μπορεί να σου πληρώσει για την πράξη που έκανες. Αυτό αποδεικνύει και την ζωντανή παρουσία του Θεού στον κόσμο, και ότι δεν προνοεί α­πλά, αλλά συνεργάζεται με τον άνθρωπο για τον καλό, εργαστήριο έκανε τις ψυχές μας.

Ο Μωαμεθανισμός έχει δύο βασικά προβλήματα:

Το ένα είναι ότι υιοθετεί τον πόλεμο κατά των απίστων, κι αυτό δηλώ­νει ότι ο θεός των μωαμεθανών δεν είναι ο δημιουργός του ανθρώπινου γέ­νους, αφού ο θεός αγαπάει όλα τα παιδιά του, κι αυτό μπορεί ο καθέ­νας να το διαπιστώσει ως πατέρας που αγαπάει έτσι κι αλλιώς όλα τα παιδιά του (σ’ όλα δίνει εξίσου το χαρτζιλίκι τους, για όλα παιδεύεται το ίδιο με όλες του τις δυνάμεις, σε όλα μοιράζει εξίσου την περιουσία του κ.λπ.).

Το άλλο βασικό του πρόβλημα είναι ότι τρέπει τον άνθρωπο σε υλι­στι­κές απολαύσεις, ακόμη και μετά θάνατο. Εξαρχής όμως εξηγήσαμε ότι ο Θεός είναι Πνεύμα, και φέρει καθαρές πνευματικές δυνάμεις, τις οποίες έχει δώσει και σ’ εμάς. Εκεί κοντά του δηλαδή δεν υπάρχουν πιλάφια και γυναίκες που προσφέρουν ηδονές, αφού ο Αληθινός Θεός είναι καθαρά Πνεύμα.

Ο Ιουδαϊσμός έχει τα εξής τρία βασικά προβλήματα:

Διαψεύδεται από τους ίδιους που θεωρεί προφήτες και ανθρώπους του Θεού, επειδή αυτοί οι προφήτες μίλησαν για τον Χριστό ως Θεό, ενώ δεν έγιναν αποδεκτοί από το επίσημο ιερατείο τους.

Δεν υπάρχει η συνέχεια των προφητών, των κριτών, των βασιλιάδων, των ανθρώπων γενικά του Θεού μετά τον Ιησού Χριστό. Από τότε και μετά κανείς προφήτης τους δεν υπάρχει, κανείς από τους αν­θρώπους εκείνους που έφεραν τα σημεία του Θεού δεν υπάρχει για να οδηγήσει τον λαό τους στον Θεό. Κι αυτό αποδεικνύει και ενισχύει ακό­μη περισσότερο την θέση ότι ο Ιησούς Χριστός είναι ο Δημιουργός, αφού ήρθε για όλους τους αν­θρώπους της γης και όχι μόνον για ένα γένος, ε­πειδή είναι Θεός και Δη­μιουργός όλων των ανθρώπων. Αυτό δηλώνει ε­πίσης ότι οι άγιοι και οι προφήτες του Ιουδαϊσμού ήσαν σταλμένοι από τον ίδιο τον Θεό, από τον Ιησού Χριστό, αφού γι’ Αυτόν μιλούσαν. Τιμή είναι όμως για τους Ιουδαί­ους ότι ο Ιησούς Χριστός ήταν Ιουδαίος και έζησε στα μέρη τους. Αυτός είναι ο λόγος που αυτοί οι άγιοι είναι και ά­γιοι του Χριστιανισμού.

Οι θυσίες που γίνονται με υλικά αγαθά, π.χ. ταύρους, περιστέρια κ.λπ. δεν «συγκινούν» τον Θεό, αφού όπως εξηγήσαμε ο Θεός είναι Καθαρό Πνεύμα και είναι Κύριος των Πάντων και επομένως μόνον με το πνεύμα μας μπορούμε να τον «προσεγγίσουμε», να τον πλησιάσουμε. Οι θυσίες που γίνονταν στην Παλαιά Διαθήκη ήταν μια παραχώρηση του Θεού, προ­κειμένου να μπορούν να έρθουν πιο κοντά Του οι άνθρωποι, προε­τοιμάζο­ντάς τους για την Μεγάλη Θυσία του Ιησού Χριστού.

Μετά τα παραπάνω, προκύπτει ανεπιφύλακτα ότι ο Χριστιανισμός εί­ναι η μόνη αληθινή θρησκεία. Γι’ αυτό κι εμείς μ’ αυτόν θα ασχοληθού­με.